stanford-oval/wikipedia huggingface dataset:
Paco Alcácer

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francisco Alcácer García
Syntymäaika: 30. elokuuta 1993 (ikä 31)
Syntymäpaikka: Torrent, Espanja
Pelipaikka: hyökkääjä
Pituus: 174 cm
Junioriseurat
: Valencia
Seurat
| Vuodet | Seura | O | (M) |
| 2009–2012 | Valencia B | 64 | (42) |
| 2010–2016 | Valencia | 92 | (30) |
| 2012–2013 | → Getafe | 21 | (3) |
| 2016–2019 | Barcelona | 37 | (10) |
| 2018–2019 | → Borussia Dortmund | 14 | (12) |
| 2019–2020 | Borussia Dortmund | 23 | (11) |
| 2020– | Villarreal | 58 | (11) |
Maajoukkue
| 2014– | Espanja | 19 | (12) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2022.  Maajoukkueuran tilastot päivitetty 1. helmikuuta 2020.
Francisco "Paco" Alcácer García (s. 30. elokuuta 1993 Torrent) on espanjalainen jalkapalloilija. Hän on pelannut Espanjan Primera Divisiónissa ja Saksan Bundesliigassa ja on pelipaikaltaan hyökkääjä.
Seurajoukkueura

Alcácer on Valencian junioriakatemian kasvatti. Seuran reservijoukkueeseen hän nousi 16-vuotiaana kaudella 2009–2010, jossa hän pelasi 15 ottelua ja teki kolme maalia.
11. marraskuuta 2010 Alcácer teki ensiesiintymisensä edustusjoukkueessa Copa del Reyn ottelussa UD Logroñésia vastaan. Ensimmäisen ottelunsa Primera Divisiónissa hän pelasi 14. tammikuuta 2012 Real Sociedadia vastaan.
30. elokuuta 2016 Alcácer siirtyi Barcelonaan 30 miljoonalla eurolla, ja solmi viiden vuoden sopimuksen. Hän siirtyi saksalaisseura Borussia Dortmundiin vuonna 2018 ensin lainalle ja vuonna 2019 pysyvästi.
Tammikuussa 2020 Alcácer kaupattiin 23 miljoonan euron siirtosummalla La Liga -seura Villarrealiin.
Aiheesta muualla

Paco Alcácerin tilastot BDFutbol-sivustolla (englanniksi)
Peder Lunde

| Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Mitalit> Maa:   Norja.Miesten purjehdus. Olympialaiset  | Maa:   Norja> Miesten purjehdus. |
| --- | --- | --- | --- |
|  Hopeaa | Helsinki 1952 | 5.5m |  |
Peder Eugen Lunde (25. toukokuuta 1918 Oslo – 26. joulukuuta 2009 Oslo) oli norjalainen kilpapurjehtija ja olympiamitalisti.
Lunde saavutti 5.5m-veneluokassa olympiahopeaa Helsingissä 1952, missä samaan venekuntaan kuuluivat hänen vaimonsa Vibeke Lunde ja Børre Falkum-Hansen. Lunde kilpaili olympiatasolla myös Melbournessa 1956. Hänen isänsä Eugen Lunde ja poikansa Peder Lunde voittivat purjehduksessa olympiakultaa.
Peder Månsson

Peder Månsson eli Petrus Magni (n. 1464 Jönköping, Småland – 17. toukokuuta 1534 Västerås, Västmanland) oli ruotsalainen piispa. Hänet vihittiin 1524 Roomassa Västeråsin piispaksi. Hänen kauttaan Ruotsin ja Suomen kirkoissa säilyi apostolinen suksessio.
Permi (ansa)

Permi (myös rihma) on metsäkanalintujen ja jänisten pyydystämiseen tarkoitettu yksinkertainen ansa. Ansa koostuu johdeaidoista, joilla ohjataan eläimen juoksusuunta aitojen väliseen aukkoon, ja silmukalle solmitusta langasta (varsinaisesta rihmasta), joka kiristyy saaliin ympärille tämän pyrkiessä juoksemaan aukon läpi. Permeillä on Suomessa saalistettu pienriistaa ammoiselta kivikaudelta asti.
Pango Aluquém

| Pango Aluquém |
| --- | --- |
 Pango Aluquém
 Koordinaatit: 8°43′S, 14°28′E 
Valtio:   Angola
Maakunta:  Bengo
Pinta-ala:  
 – Kokonaispinta-ala:  850 km²
Väkiluku (2014):  7 006
 – Väestötiheys:  11,5 as./km²
Aikavyöhyke:  UTC+1
Infobox OKVirheellinen NIMI-arvo: 
Pango Aluquém on kunta ja kaupunki Angolan Bengon maakunnassa. Se sijaitsee maan pohjoisosissa, lähellä länsirannikkoa. Pääkaupunki Luandaan on matkaa 130 kilometriä. Asukkaita kunnassa on vuoden 2014 väestönlaskennan mukaan 7 006, ja vuoden 2022 arvion mukaan 9 778. Kunnan pinta-ala on 850 neliökilometriä, ja väestötiheys 11,5 asukasta neliökilometrillä.
Asukkaiden mediaani-ikä on noin 16 vuotta, ja noin 45 % asukkaista on alle 14-vuotiaita. Yli 15-vuotiaista noin 66 % on lukutaitoisia. Lähes 60 % asukkaista puhuu portugalia.
Pahtapunavarpunen

| Pahtapunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punavarpuset Carpodacus
Laji::  puniceus
Kaksiosainen nimi
 Carpodacus puniceus  Blyth, 1845 
Katso myös
   Pahtapunavarpunen Wikispeciesissä   Pahtapunavarpunen Commonsissa 
Infobox OKNimi-testi OKIUCN-testi OK: 
Pahtapunavarpunen (Carpodacus puniceus) on peippojen heimoon kuuluva varpuslintu.
Levinneisyys

Pahtapunavarpusta tavataan Aasian keskiosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Owe Wiktorin

| Owe Wiktorin |
| --- | --- |

Henkilötiedot
Syntynyt: 7. toukokuuta 1940 (ikä 84)
Ammatti:  upseeri
Sotilashenkilö
Palvelusmaa(t):   Ruotsi
Komentajuudet:  Ruotsin puolustusvoimat (1994–2000)
Sotilasarvo:  kenraali
Owe Wiktorin (s. 7. toukokuuta 1940) on ruotsalainen kenraali, joka toimi Ruotsin puolustusvoimien komentajana vuosina 1994–2000. Wiktorinin tausta on ilmavoimissa, missä hän on saanut hävittäjälentäjän koulutuksen. Wiktorinin aikana Ruotsin puolustusvoimista tuli itsenäinen viranomainen, kun aiemmin sen eri osat olivat toimineet suoraan hallituksen alaisuudessa.
Aiheesta muualla

Kuvia tai muita tiedostoja aiheesta Owe Wiktorin Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Bengt Gustafsson | Ruotsin puolustusvoimien komentaja 1994–2000 | Seuraaja: Johan Hederstedt |
Pekka Virtama

Pekka Eero Juhani Virtama (23. kesäkuuta 1922 Helsinki – 26. helmikuuta 1998 Turku) oli suomalainen lääkäri ja professori.
Virtaman vanhemmat olivat asemapäällikkö Eero August Virtama ja Anna Amanda Hietanen ja puoliso vuodesta 1948 Maija Sinikka Nivala. Virtama tuli ylioppilaaksi Järvenpään yhteiskoulusta 1941 ja valmistui lääketieteen lisensiaatiksi 19500. Lääketieteen ja kirurgian tohtoriksi hän väitteli 1957, röntgentutkimukseen ja -hoitoon hän erikoistui 1954. Hän oli työskennellyt yliopistossa jo 1950-luvulla, samoin kuin eri sairaaloissa 1960-luvun alkuvuosiin. Virtama oli Helsingin yliopiston röntgendiagnostiikan dosentti 1960–1965. Hän toimi Turun yliopiston diagnostisen radiologian professorina 1963–1985, tutkimuskohteinaan luiden mineraalipitoisuus ja automaattinen tietojenkäsittely lääketieteessä.  Virtama osallistui luuston kasvainten tietokonepohjaisen diagnostiikan kehittämiseen ja aloitti Suomessa digitaalisen kuvansiirtoverkon kehittämisen. Hän myös johti positroniemissiotomografia (PET) -tutkimuskeskuksen parustamista ja toimi Turun yliopistossa dekaanina ja varadekaanina sekä Turun yliopistollisessa keskussairaalassa johtajaylilääkärinä. Virtama työskenteli tutkijan uransa aikana vierailevana radiologian professorina ulkomailla ja vielä eläkkeelle jäätyään Kuwaitissa yliopiston radiologian professorina ja ylilääkärinä vuonna 1988. Hän oli useiden alansa järjestöjen, yhdistysten ja toimikuntien jäsen tai puheenjohtaja ja julkaisi yli 200 tieteellistä julkaisua sekä luustoa käsittelevän radiologian oppikirjan.
Ozjornyi

Ozjornyi (ven. Озёрный) on kaupunkimainen taajama ja suljettu alue Tverin alueen pohjoisosassa Venäjällä. Se sijaitsee lähellä Moskovan ja Pietarin välistä M 10-valtatietä 180 kilometriä Tveristä luoteeseen. Suljettuun alueeseen kuuluu myös osia viereisestä Novgorodin alueesta. Vuonna 2010 taajamassa asui 10 882 henkeä.
Vuoteen 1957 saakka paikalla oli Vypolzovon sotilaslentokentän asutus. Vuonna 1960 sinne sijoitettiin Neuvostoliiton armeijan strateginen ohjusdivisioona. Vuonna 1972 taajama sai nimen Bologoje-4. Vuonna 1992 se sai suljetun alueen statuksen ja nimen Ozjornyi.
Aiheesta muualla

Ozjornyin taajaman sivusto (venäjäksi)
Panslaavilaiset värit

Panslaavilaiset värit ovat punainen, sininen ja valkoinen. Värit vahvistettiin Prahassa pidetyssä panslaavilaisessa konferenssissa vuonna 1848 ja ne pohjautuivat silloiseen Venäjän keisarikunnan (ja nykyisen Venäjän federaation) lippuun.
Käytössä olevia lippuja panslaavilaisissa väreissä

Kroatia
Serbia
Slovakia
Slovenia
Tšekki
Venäjä
Historiallisia lippuja panslaavilaisissa väreissä

Böömin ja Määrin protektoraatin lippu
Jugoslavian kuningaskunnan lippu
Jugoslavian sosialistisen liittotasavallan lippu
Entinen Montenegron lippu
Tammikuun kansannousussa käytetty Puolan lippu
Serbian ja Montenegron lippu
Sloveenien, kroaattien ja serbien valtion lippu
Venäjän keisarikunnan epävirallinen lippu vuosina 1914–1917
Pelle (täsmennyssivu)

Pelle voi tarkoittaa seuraavia:
pelle, koominen hahmo
Pelle, miehen etunimi
Pelle, sukunimenä:
István Pelle (1907–1986), unkarilainen telinevoimistelija ja olympiavoittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelle”, voi hakea sivunnimihaulla, laajalla sivunnimihaulla tai tekstihaulla.
Painin maailmanmestaruuskilpailut 1994 (vapaapaini)

Vuoden 1994 vapaapainin maailmanmestaruuskilpailut järjestettiin 25. elokuuta – 28. elokuuta 1994 Istanbulissa, Turkissa. Kisoissa painittiin kymmenessä painoluokassa. Suomella ei ollut yhtään edustajaa
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Kuuba | 2 | 1 | - |  |  |  |
| 1. |  Turkki | 2 | 1 | - |  |  |  |
| 3. |  Saksa | 2 | - | 1 |  |  |  |
| 4. |  Venäjä | 1 | 1 | 3 |  |  |  |
| 5. |  Iran | 1 | 1 | 2 |  |  |  |
| 6. |  Moldova | 1 | 1 | - |  |  |  |
| 7. |  Bulgaria | 1 | - | - |  |  |  |
| 8. |  Azerbaidžan | - | 2 | - |  |  |  |
| 9. |  Valko-Venäjä | - | 1 | 2 |  |  |  |
| 10. |  Yhdysvallat | - | 1 | 1 |  |  |  |
| 11. |  Etelä-Korea | - | 1 | - |  |  |  |
| 12. |  Italia | - | - | 1 |  |  |  |
Pahtavaaran kaivos
Aiheesta muualla

GTK: Pahtavaara (englanniksi)
Arkistoitu sivu: Lappland Goldminers
Peder Waldemar Granberg

Peder Waldemar Granberg (13. syyskuuta 1864 Tampere – 11. marraskuuta 1938 Viipuri) oli suomalainen lääkäri.
Granbergin vanhemmat olivat apteekkari Edvard Granberg ja Paulina Gustafva Sacklén. Hän valmistui filosofian kandidaatiksi 1886 ja lääketieteen lisensiaatiksi 1893, toimi Helsingin yliopiston kirurgisen klinikan assistenttina 1895-1897 ja sen jälkeen vuoteen 1933 saakka eli yli kolmekymmentä vuotta Viipurin lääninsairaalan ylilääkärinä. Granbergia pidettiin erittäin etevänä kirurgina ja lisäksi taitavana sairaalan johtajana. Viipurin lääninsairaala oli Pohjoismaiden suurimpia ja moderneimpia yleissairaaloita hänen erotessaan sen johtajan toimesta. Granberg tunnettiin lisäksi nuorten lääkäreiden tieteellistä ja käytännöllistä toimintaa sairaalassaan merkittävästi edistäneenä henkilönä. Hän otti myös osaa liike-elämään, toimien muun muassa Yhtyneet Paperitehtaat Oy:n ja Walkiakoski Oy:n johtokunnissa. Professorin arvonimi hänelle myönnettiin 1905.
Granbergin aikana lääninsairaalaan tehtiin suuria korjauksia 1918–1931. Sairaalaan puistoon Granberg istutti satoja syreenipensaita. Koska Granberg oli ruotsinkielinen ja myös ruotsalaisuuden kannattaja ruotsin kieli oli käytössä sairaalan osastoilla ja seinillä olleissa julisteissa. Puheissaan Granbergin kerrottiin olleen karkea ja kiroileva.
Granberg kuoli naimattomana.
Aiheesta muualla

GRANBERG Peder Waldemar. Ylioppilasmatrikkeli 1853–1899. Helsingin yliopiston verkkojulkaisu. Viitattu 18.1.2014.
Painin maailmanmestaruuskilpailut 1995 (vapaapaini)

Vuoden 1995 vapaapainin maailmanmestaruuskilpailut järjestettiin 10. elokuuta – 13. elokuuta 1995 Atlantassa, Yhdysvalloissa. Kisoissa painittiin kymmenessä painoluokassa. Suomella ei ollut yhtään edustajaa
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Yhdysvallat | 4 | - | 2 |  |  |  |
| 2. |  Venäjä | 2 | 1 | 2 |  |  |  |
| 3. |  Iran | 1 | 2 | 1 |  |  |  |
| 4. |  Armenia | 1 | - | 1 |  |  |  |
| 5. |  Bulgaria | 1 | - | - |  |  |  |
| 5. |  Ukraina | 1 | - | - |  |  |  |
| 7. |  Saksa | - | 3 | - |  |  |  |
| 8. |  Kuuba | - | 1 | 2 |  |  |  |
| 9. |  Japani | - | 1 | - |  |  |  |
| 9. |  Kanada | - | 1 | - |  |  |  |
| 9. |  Kazakstan | - | 1 | - |  |  |  |
| 12. |  Turkki | - | - | 1 |  |  |  |
| 12. |  Uzbekistan | - | - | 1 |  |  |  |
Patau

Patau on ollut seuraavien henkilöiden sukunimi:
Klaus Patau (1908–1975), geneetikko
Pierre Patau (1864–1941), piispa
Eeva Therman-Patau (1916–2004), kromosomitutkija
Pat LaFontaine

| Pat LaFontaine |
| --- | --- |

Henkilötiedot
Syntynyt: 22. helmikuuta 1965 (ikä 59) St. Louis, Missouri, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  82 kg
Sarja:  NHL
Pelaajaura
Pääsarjaura:  1984–1998
Seurat:  New York Islanders Buffalo Sabres New York Rangers
NHL-varaus:  3. varaus, 1983 New York Islanders
Hockey Hall of Fame
 2003 
| Mitalit> Maa:   Yhdysvallat.Miesten jääkiekko.World Cup  | Mitalit> Maa:   Yhdysvallat.Miesten jääkiekko.World Cup  | Mitalit> Maa:   Yhdysvallat.Miesten jääkiekko.World Cup  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | World Cup 1996 |  |  |
Patrick "Pat" LaFontaine (s. 22. helmikuuta 1965 St. Louis, Missouri, Yhdysvallat) on entinen yhdysvaltalainen jääkiekkoilija. Keskushyökkääjä LaFontaine pelasi National Hockey Leaguessa New York Islandersissa (1983–1991), Buffalo Sabresissa (1991–1997) ja New York Rangersissa (1997–1998). LaFontaine työskenteli pelaajauran jälkeen Islandersin omistajan Charles Wangin neuvonantajana ennen kuin jäi tästä tehtävästä pois heinäkuussa 2006.
Pelaajana Pat LaFontaine teki NHL:n runkosarjassa 468 maalia ja antoi 545 syöttöä (yhteensä 1013 tehopistettä) 865 ottelussa. Jäähyjä hänelle tuomittiin 552 minuuttia.
Saavutuksia

CHL:n vuoden pelaaja 1983
Buffalo Sabresin kapteeni 1992–97 (Aleksandr Mogilnyi hoiti paljolti tehtävää kaudella 1993–94 LaFontainen loukaantumisten takia)
1992–93 NHL:n kakkostähdistössä
Bill Masterton Memorial Trophy 1994–1995
vuodesta 2001 Pat LaFontaine Trophy on annettu Rangersin ja Islandersin välisten kauden kohtaamisten voittajalle
Hockey Hall of Fameen 3. marraskuuta 2003
United States Hockey Hall of Fameen 2003
3. maaliskuuta 2006 Buffalo Sabres jäädytti LaFontainen pelinumeron 16
Aiheesta muualla

Pat LaFontaine The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Cam Neely | Bill Masterton Memorial Trophyn voittaja 1995 | Seuraaja: Gary Roberts |
Paulus Diaconus

Paulus Diaconus (n. 720 – 13. huhtikuuta 799), tunnettu myös nimillä Warnefred ja Cassinensis (l. "Monte Cassinolainen"), oli benediktiinimunkki, joka kirjoitti merkittävän teoksen langobardien historiasta (Historia Langobardorum).
Aiheesta muualla

Historia Langobardorum
O Pioneers!

| O Pioneers! |
| --- | --- |

Ohjaaja:  Glenn Jordan
Käsikirjoittaja:  Robert W. Lenski
Perustuu:  Willa Catherin romaaniin
Tuottaja:  Glenn Jordan
Pääosat:  Jessica Lange
Valmistustiedot
Valmistusmaa:   Yhdysvallat
Tuotantoyhtiö:  Hallmark Hall of Fame Productions Lorimar Television Prairie Films
Levittäjä:  Warner Bros. Television
Ensi-ilta:   2. helmikuuta 1992
Kesto:  99 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
O Pioneers! on Glenn Jordanin ohjaama ja tuottama yhdysvaltalainen televisioelokuva, joka perustuu Willa Catherin O Pioneers! -romaaniin vuodelta 1913. O Pioneers! ensiesitettiin vuonna 1992, ja se on genreltään draama. Televisioelokuvan pääosassa on Jessica Lange, joka sai roolisuorituksestaan Alexandra Bergsonina Golden Globe -ehdokkuuden.
O Pioneers! on antologisen televisiosarjan Hallmark Hall of Famen jakso. O Pioneers! on Hallmark Hall of Famen 41. tuotantokauden toinen jakso. O Pioneers! esitettiin ensimmäistä kertaa CBS-kanavalla 2. helmikuuta vuonna 1992. O Pioneers! julkaistiin Yhdysvalloissa VHS:lle 17. syyskuuta 1992 ja DVD:lle 22. huhtikuuta 2003.
Willa Catherin O Pioneers! -romaanin pohjalta on tehty toinen sovitus, O Pioneers!, joka on televisioelokuva vuodelta 1991. Vuoden 1991 sovituksessa Mary McDonnell näyttelee Alexandra Bergsonin roolin.
Juoni

O Pioneers! kertoo 1900-luvun alun ruotsalaisesta maahanmuuttajaperheestä Nebraskassa. Perheen isä kuolee ja jättää perheen maatilan tyttärelleen. Hän tekee parhaansa maatilan töissä, kun monet muut luovuttavat ja lähtevät.
Näyttelijät

| 0 | 1 | 2 |
| --- | --- | --- |
|  Jessica Lange  | … |  Alexandra Bergson   |
|  David Strathairn  | … |  Carl Linstrum   |
|  Tom Aldredge  | … |  Ivar   |
|  Reed Diamond  | … |  Emil   |
|  Anne Heche  | … |  Marie   |
|  Leigh Lawson  | … |  Frank   |
|  Graham Beckel  | … |  Oscar   |
|  Adam Nelson  | … |  Lou   |
|  Heather Graham  | … |  nuori Alexandra Bergson   |
|  Josh Hamilton  | … |  nuori Carl Linstrum   |
|  Bradley Gregg  | … |  nuori Oscar   |
|  Darin Heames  | … |  nuori Lou   |
|  Deborah May  | … |  rouva Bergson   |
|  Christopher Collet  | … |  Amedee   |
|  John Durbin  | … |  Isä Duchesne   |
Tuotanto

O Pioneers! -televisioelokuvan kuvaukset alkoivat 4. kesäkuuta vuonna 1991. Televisioelokuva kuvattiin Nebraskan Johnstownissa ja Lincolnissa. Kuvaukset päättyivät 1. heinäkuuta 1991. Hallmark Hall of Fame Productions, Lorimar Television ja Prairie Films toimivat televisioelokuvan tuotantoyhtiöinä.
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1992 | Primetime Emmy -palkinto | Paras sävellys minisarjaan tai televisioelokuvaan | Bruce Broughton | Voitto |
| 1992 | Primetime Emmy -palkinto | Paras kampaus minisarjassa tai televisioelokuvassa | Arturo Rojas | Ehdokkuus |
| 1992 | Casting Society of America: Artios-palkinto | Viikon parhain näyttelijäkokoonpano televisioelokuvassa | Marsha Kleinman | Voitto |
| 1993 | Golden Globe | Paras naispääosa minisarjassa tai televisioelokuvassa | Jessica Lange | Ehdokkuus |
| 1993 | Western Heritage: Bronze Wrangler -palkinto | Paras televisioelokuva | Craig Anderson Glenn Jordan Jessica Lange David Strathairn Robert W. Lenski Willa Cather | Voitto |
Aiheesta muualla

O Pioneers! Internet Movie Databasessa (englanniksi)
O Pioneers! AllMoviessa. (englanniksi)
O Pioneers! TV.comissa (Arkistoitu – Internet Archive) (englanniksi)
Bristol

| Bristol |
| --- | --- |


 Koordinaatit: 51°27′0″N, 2°35′0″W 
Valtio:  Yhdistynyt kuningaskunta
Osa:  Englanti
Hallintoalue:  Lounais-Englanti
Hallinto:  
 – Hallinnon tyyppi:  Yhtenäishallintopiiri
 – Hallinnoiva elin:  Kaupunginvaltuusto
 – Johtoasema:  Johto ja hallitus
 – Johtaja:  Lib Dem
 – Parlamentin jäsenet:  Roger Berry   Kerry McCarthy   Doug Naysmith   Osuuskuntapuolue   Dawn Primarolo   Stephen Williams
Pinta-ala:  
 – Kokonaispinta-ala:  110 km²
Korkeus:  11 m
Väkiluku (2014):  437 500
 – Väestötiheys:  3 639 as./km²
 – Metropolialue:  1 006 600 (2 008)
Aikavyöhyke:  UTC+0
 – Kesäaika:  UTC+1
Postinumero:  BS
 
 www.bristol.gov.uk 
Infobox OKVirheellinen NIMI-arvo: 
Bristol (kymriksi Bryste) on Lounais-Englannissa sijaitseva vanha satamakaupunki, yhtenäishallintopiiri ja kreivikunta, joka sijaitsee 169 kilometriä Lontoosta länteen ja Cardiffistä 39 kilometriä itään. Vuoden 2014 arvion mukaan kaupungin asukasluku on 437 500, ja sen arvioidaan saavuttavan puoli miljoonaa vuonna 2039. Bristol on Englannin kuudenneksi ja Yhdistyneen kuningaskunnan kahdeksanneksi suurin kaupunki.
Bristol sai kreivikunnan asemansa vuonna 1373. 1200-luvulta lähtien se oli puolen vuosituhannen ajan maan suurimpia kaupunkeja Lontoon jälkeen yhdessä Yorkin ja Norwichin kanssa, kunnes 1700-luvun lopulla, teollisen vallankumouksen aikana, Liverpool, Manchester ja Birmingham kasvoivat nopeasti.
Bristol sijaitsee lähellä Bathin ja Gloucesterin historiallisia kaupunkeja ja se rajoittuu Somersetin ja Gloucesterin kreivikuntiin. Kaupunki on rakentunut Avon-joen ympärille ja sillä on myös hieman rantaviivaa. Bristol on myös seutunsa laajin kulttuurikeskus, työllistäjä ja kouluttaja.
Maantiede > Ilmasto

Bristol on yksi Britannian lämpimimmistä ja aurinkoisimmista kaupungeista. Sen vuosittainen keskilämpötila on 10,2–12 °C ja aurinko paistaa siellä 1541–1885 tuntia vuodessa. Kaupunki on osittain Mendip Hillsin suojassa, mutta Bristolin kanaalin ja suistoalueen takia sademäärä on sama kuin maan keskiarvo, 741–1060 mm vuodessa. Bristolissa sataa ympäri vuoden, mutta syksyt ja talvet ovat kosteinta aikaa. Myös Atlantin valtameri vaikuttaa kaupungin ilmastoon, pitäen keskilämpötilan nollan yläpuolella ympäri vuoden, vaikkakin kylmemmän talven aikana on hallaa. Kesät ovat kuivempia ja lämpimiä, kun taas keväiden sää vaihtelee talvisemmasta kesäisempään.
Kulttuuri > Arkkitehtuuri

Bristolin arkkitehtuuri on vaihtelevaa ja se edustaa monien eri aikakausien tyylejä. 1800-luvun puolivälissä kaupungissa kehittyi oma ainutlaatuinen arkkitehtuurin tyylinsä, Bristol Byzantine. Kaupungissa ovat myös hyvin nähtävissä Britannian arkkitehtoniset aikakaudet. Bristolissa on myös joitakin 1100-luvun jälkeen rakennettuja kirkkoja.
Kaupungin historiallisen keskustan ulkopuolella on muutamia Tudor-kaudella varakkaille kauppiaille rakennettuja kartanoita. Samalta aikakaudelta on säilynyt myös vaivaistentaloja ja majataloja.
Yksi Bristolin tunnetuimmista nähtävyyksistä on Avon Gorgen ylittävä Clifton Suspension Bridge -silta. Ensimmäiset suunnitelmat sillan rakentamisesta alueelle tehtiin jo vuonna 1754. Vuonna 1829 julistettiin sillan suunnittelukilpailu. Sopivaa suunnitelmaa ei kuitenkaan vielä ensimmäisessä kilpailussa löydetty, joten järjestettiin toinen kilpailu, jossa projektin pääinsinööriksi nimitettiin tuolloin 23-vuotias Isambard Kingdom Brunel, josta myöhemmin kehittyi yksi teollisen vallankumouksen ajan tunnetuimmista insinööreistä. Työt aloitettiin vuonna 1831 ja saatiin päätökseen vasta 1864 Brunelin kuoleman jälkeen.
Bristolin keskusta kärsi toisen maailmansodan pommituksista. Ensimmäinen pommitus tapahtui pitkäperjantaina vuonna 1940, jolloin Bristolin keskustaa pommitettiin palopommeilla. Suuri osa keskustan rakennuksista tuhoutui ja noin 1 000 ihmistä kuoli.
Kulttuuri > Urheilu ja vapaa-aika

Bristolilla on kaksi Football League -seuraa, Bristol City FC ja Bristol Rovers FC, sekä joitakin Football Leagueen kuulumattomia seuroja. Bristol City perustettiin vuonna 1897. Se tuli toiseksi vuoden 1907 Ykkösliigassa, mutta hävisi FA Cupissa Manchester Unitedille vuonna 1909. Seura palasi kuitenkin takaisin huipputasolle vuonna 1976, mutta putosi äkillisesti nelosliigaan. Bristol Rovers on Bristolin vanhin ammattijalkapalloseura. Se perustettiin vuonna 1883 ja se kuuluu Ykkösliigaan. Rovers on ollut vanhan Kolmosliigan (nykyisen Ykkösliigan) mestari vuosina 1952/53, ja 1989/90, Watney Cupin voittaja vuosina 1972 ja 2006/07, ja ollut toisena Football League Trophyssa.
Bristolissa on myös rugby- ja krikettiseurat, ja se toimii myös jokavuotisen puolimaratonin näyttämönä. Kaupungissa on myös monia muita urheiluseuroja, kuten Bitton Road Runners ja Westbury Harriers.
Vuonna 2009 liigajääkiekko palasi kaupunkiin ensimmäistä kertaa seitsemääntoista vuoteen, kun uudelleen muodostettu Bristol Pitbulls pääsi Englannin liigaan.
Bristol International Balloon Fiesta on Yhdistyneen kuningaskunnan kuumailmapalloilun päätapahtuma, mikä pidetään joka vuosi Ashton Courtissa, kaupungin länsiosassa. Tapahtuma on suosittu, ja kuumailmapalloja lähetetään matkaan jo aikaisin aamulla. Itse tapahtuma ja tivoli viihdyttävät kävijöitä koko päivän ajan.